Родио се у Новом Саду, његов отац Коста био је свештеник и књижевни радник, имао је три брата: Павла, Максима, и Димитрија и три сестре Анастасију, Христину и Јулијану. У свом родном месту завршио је и основну школу и гимназију, где му је један од професора био Павле Шафарик. Филозофију је слушао у Јегри, а медицинске науке у Бечу и Пешти где је докторирао медицину одбранивши дисертацију „"Dissertatio inauguralis medica de epilepsia"“, 1830. године, када му је било 23. године. Након тога вратио се у Нови Сад где је радио као лекар све до револуције 1848. Оженио се Софијом, ћерком Јована Павловића.